text: করুণানিধান বন্দ্যোপাধ্যায় (১৯ নভেম্বর, ১৮৭৭ - ৫ ফেব্রুয়ারি, ১৯৫৫) একজন বাঙালী রোমান্টিক রবীন্দ্রানুসারী জাতীয়তাবাদী কবি।
  
  প্রারম্ভিক জীবন 
  তিনি নদিয়া জেলার শান্তিপুরের কাছে বাগআঁচড়া গ্রামে জন্মগ্রহণ করেছিলেন। পিতার নাম নৃসিংহ বন্দ্যোপাধ্যায়। করুণানিধান শান্তিপুর মিউনিসিপ্যাল স্কুল থেকে ১৮৯৬ সালে এন্ট্রান্স ও কলকাতা মেট্রোপলিটন ইনস্টিটিউশন থেকে এফ.এ পাস করে কলকাতা জেনারেল অ্যাসেমব্লিজ ইনস্টিটিউশনে বি.এ পড়া শুরু করেন। ১৯০২ সালে বি.এ পাশ করে শিক্ষকতা করতেন।
  
  কাব্যপ্রতিভা 
  ছাত্র জীবন থেকে কবিতা লিখতেন। তার প্রথম লেখা দেশাত্মবোধক কাব্য বঙ্গমঙ্গল প্রকাশিত হয় ১৯০১ সালে। এটি রাজরোষে পড়ার আশঙ্কায় বিনা নামে বের হয়। অন্যান্য কাবগ্রন্থের মধ্যে প্রসাদী, ঝরাফুল, শান্তিজল, শতনরী, রবীন্দ্র আরতি, গীতায়ন ইত্যাদি উল্লেখযোগ্য। তার দ্বারা পরবর্তীতে মোহিতলাল মজুমদার প্রমুখ অনেক কবি প্রভাবিত হন।
  
  সম্মান 
  সাহিত্যে অবদানের কারণে কলকাতা বিশ্ববিদ্যালয় তাঁকে  জগত্তারিণী স্বর্ণপদক প্রদান করে ১৯৫১ সালে।
  
  তথ্যসূত্র 
  
  বিষয়শ্রেণী:বাঙালি কবি‎
  বিষয়শ্রেণী:ভারতীয় কবি‎
  বিষয়শ্রেণী:রোম্যান্টিক কবি‎
  বিষয়শ্রেণী:পুরুষ কবি
  বিষয়শ্রেণী:১৮৭৭-এ জন্ম
  বিষয়শ্রেণী:১৯৫৫-এ মৃত্যু
  বিষয়শ্রেণী:নদিয়া জেলার ব্যক্তি
title: করুণানিধান বন্দ্যোপাধ্যায়